நாஞ்சில் கி. மனோகரன்

நாஞ்சில் கி. மனோகரன் (பெப்ரவரி 10, 1929 - ஆகஸ்ட் 2, 2000) தமிழக அரசியல்வாதி. இவர் மூன்று முறை தென் சென்னை மக்களவைத் தொகுதி உறுப்பினராகவும் ,  நான்கு முறை தமிழக சட்டப்பேரவை உறுப்பினராகவும்,  எம்.ஜி.ஆர். (அ.தி.மு.க.) அமைச்சரவையில் நிதி அமைச்சராகவும்,மு.கருணாநிதி (தி.மு.க.) அமைச்சரவையில் வருவாய்த்துறை அமைச்சராகவும்  பணியாற்றியுள்ளார்.திராவிட முன்னேற்றக் கழகத்தில் துணைப் பொதுச் செயலாளராகப் பணியாற்றியுள்ளார்.

வாழ்க்கைக் குறிப்பு
நாஞ்சில் மனோகரன் நாகர்கோவிலில் வைத்தியர் கிருஷ்ணனுக்கு (இறப்பு:19-8-1956)திராவிடநாடு (இதழ்) நாள்:26-8-1956, பக்கம் 17 மகனாகப் பிறந்தார். இந்திரா என்பவரை 1960 செப்டம்பர் 11 ஆம் நாள் சி. பி. சிற்றரசு தலைமையில் திருவனந்தபுரத்தில் மணந்தார்.வாழ்க்கை ஒப்பந்தம் அறிவிப்பு. இனமுழக்கம் இதழ், 9-9-1960, பக்கம் 8 இவர்களுக்கு கே.என்.எம்.கிருஷ்ணா, கே.என்.எம்.ஆனந்த் என்னும் இரு மகன்களும் மினி, பிந்து என்னும் இரு மகள்களும் உள்ளனர். நாகர்கோவில் ஸ்காட் கிருத்துவ கல்லூரியிலும், சென்னை பச்சையப்பன் கல்லூரியிலும்  பயின்று எம்.ஏ. பட்டம் பெற்றார்.

அரசியல் வரலாறு
நாஞ்சில் கி. மனோகரன், தனது மாணவப் பருவத்திலேயே, திராவிட இயக்கச் சிந்தனைகளால் ஈர்க்கப்பட்டார். அதனால், திராவிட முன்னேற்றக் கழகப் பேச்சாளர்களில் ஒருவராகத் திகழ்ந்தார். பின்னர், அக்கழகத்தின் சார்பில், நாடாளுமன்ற உறுப்பினராக, 1962ஆம் ஆண்டு முதல் 1975ஆம் ஆண்டுவரை  பணியாற்றினார். தி.மு.க.தொடங்கப்பட்ட காலத்தில், பிரச்சாரக் குழு உறுப்பினராக இருந்தார்.திராவிடநாடு (இதழ்) நாள்:13-4-1952, பக்கம் 5

 சிறை 
அப்போதைய திருவிதாங்கூர் நாஞ்சில் மாவட்டத்தைச் சேர்ந்த தென்தாமரைக்குளம் என்னும் ஊரில் 144 தடையை மீறி தி.மு.க.பொதுக்கூட்டத்தை நடத்தியதால், 5-4-1952ஆம் நாள், கி.மனோகரன் உள்ளிட்ட ஒன்பது பேருக்கு ஒரு வார சிறைத்தண்டனை வழங்கப்பட்டது.

 அ.தி.மு.க.வில் 
1972 ஆம் ஆண்டில் ம.கோ.இராமசந்திரன் (எம்.ஜி.ஆர்.) தி.மு.க.வில் இருந்து நீக்கப்பட்டு, அ.தி.மு.க.வைத் தொடங்கிய பொழுது, அக்கழகத்தின் துணை பொதுச் செயலாளராக  நாஞ்சில் மனோகரன் பதவி வகித்தார்.

 மீண்டும் தி.மு.க.வில் 
1980 ஆம் ஆண்டில் நாஞ்சில் மனோகரன் அ.தி.மு.க.வில் இருந்து விலகி, தி.மு.க.வில் மீண்டும் இணைந்தார். பின்னர், அக்கழகத்தின் துணைப் பொதுச் செயலாளர் பதவியை வகித்தார்.

 தேர்தல் வரலாறு 
தேர்தல்பதவிதொகுதிவெற்றி பெற்றவர்வாக்குகள்கட்சிஇரண்டாம் நிலையாளர்வாக்குகள்கட்சிமுடிவு1962நாடாளுமன்ற உறுப்பினர்சென்னை தெற்குநாஞ்சில் கி.மனோகரன்1,51,917தி.மு.க.சி.ஆர்.ராமசாமி89,771காங்கிரஸ்வெற்றி1967நாடாளுமன்ற உறுப்பினர்சென்னை வடக்குநாஞ்சில் கி.மனோகரன்2,27,783தி.மு.க.எஸ்.சி.சி.ஏ.பிள்ளை1,66,449காங்கிரஸ்வெற்றி1971நாடாளுமன்ற உறுப்பினர்சென்னை வடக்குநாஞ்சில் கி.மனோகரன்2,45,401தி.மு.க.எஸ்.ஜி.விநாயகமூர்த்தி1,93,807இ.தே.கா.வெற்றி1977சட்டமன்ற உறுப்பினர்பாளையங்கோட்டைநாஞ்சில் கி.மனோகரன்29,146அ.தி.மு.க.என்.சண்முகம்15,192காங்கிரஸ்வெற்றி1980சட்டமன்ற உறுப்பினர்மயிலாப்பூர்டி.கே.கபாலி41,260அ.தி.மு.க.நாஞ்சில் கி.மனோகரன்37,944தி.மு.க.இழப்பு1984சட்டமன்ற உறுப்பினர்புரசைவாக்கம்நாஞ்சில் கி.மனோகரன்61,246தி.மு.க.க.சுப்பு56,736அ‌.தி.மு.க.வெற்றி1989சட்டமன்ற உறுப்பினர்திருவல்லிக்கேணிநாஞ்சில் கி.மனோகரன்36,414தி.மு.க.எச். வி. ஹண்டே26,442அ.தி.மு.க.(ஜெ.)வெற்றி1991சட்டமன்ற உறுப்பினர்திருவல்லிக்கேணிமுகம்மது ஆசிப்39,028அ.தி.மு.க.நாஞ்சில் கி.மனோகரன்26,576தி.மு.க.இழப்பு1996சட்டமன்ற உறுப்பினர்திருவல்லிக்கேணிநாஞ்சில் கி.மனோகரன்50,401தி.மு.க.ஏ. வகாப்15,390அ.தி.மு.க.வெற்றி

அமைச்சர் 
1977 ஆம் ஆண்டு முதல் 1980 ஆம் ஆண்டு வரை நடைபெற்ற அ.தி.மு.க. அமைச்சரவையில் நிதி அமைச்சராகவும் அவை முன்னவராகவும் பொறுப்பு வகித்தார் தினமணி 2013 - 07 - 28 கொண்டாட்டம் பக்.3

 சொற்பொழிவாளர் 
நாஞ்சில் மனோகரன் தமிழ், ஆங்கிலம் ஆகிய இரண்டு மொழிகளும் சிறப்பாகப் பேசும் நாவன்மை படைத்தவர். அதனால் 'நாவுக்கரசர்' என அழைக்கப்பட்டவர்.

 எழுத்தாளர் 
நாஞ்சில் மனோகரன் கவிதைகளும் கட்டுரைகளும் எழுதியிருக்கிறார். அவை பின்வரும் நூல்களாகத் தொகுக்கப்பட்டுள்ளன:
 சுடலையின் நடுவே, ஏ.எஸ்.சிங், நியூஸ் ஏஜெண்ட், நாகர்கோவில் திராவிடநாடு (இதழ்) நாள்:5-8-1951, பக்கம் 2
 மதுரையில் மனோகரன், ஏ.எஸ்.சிங், நியூஸ் ஏஜெண்ட், நாகர்கோவில்   
 மேடும் பள்ளமும், தமிழ்ப் புத்தகாலயம், சென்னை.
 நாஞ்சிலார் கவிதைகள், திருமாறன் நிலையம், சென்னை. 2004

 இதழாளர் 
சென்னையிலிருந்து ம.ரா.தேவராசன் என்பவர் சிறப்பாசிரியராக இருந்து வெளியிட்ட "முன்னணி" என்னும் இதழுக்கு ஆசிரியராக இருந்தார்.இனமுழக்கம், 27-1-1961, பக்.6
கே. ஏ. மதியழகன் நிறுவி, வெளியிட்ட தென்னகம் இதழுக்கு 1970ஆம் ஆண்டில் ஆசிரியராக இருந்தார்.தென்னகம், பொங்கல் மலர், 1970

இறப்பு
நாஞ்சில் மனோகரன் தனது 71ஆம் அகவையில் 2000ஆம் ஆண்டு ஆகத்து முதல் நாள் சென்னையில் மாரடைப்பால் காலமானார்.நாஞ்சிலார் மறைவு, இந்து இதழ் 2000-08-02

மேற்கோள்கள்

வெளியிணைப்பு
 நாஞ்சில் கி. மனோகரன் எழுதிய வைரம் என்னும் சிறுகதை, முரசொலி பொங்கல் மலர்-1959  

பகுப்பு:1929 பிறப்புகள்
பகுப்பு:2000 இறப்புகள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:ஊர்ப் பெயரால் அறியப்படும் மக்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்